[ગુજરાતના પ્રાચીન વારસાની આબેહૂબ પ્રતિકૃતિ એટલે મહેસાણા જિલ્લાનું વડનગર શહેર. આજની પેઢીના બાળકો આ ભવ્ય ભાતીગળ વારસાથી પરિચિત થાય તે માટે મહેસાણા જિલ્લાના વહીવટી તંત્રે તાજેતરમાં ઈ.સ. 1935માં શ્રી કનૈયાલાલ દવેના હસ્તે લખાયેલ ‘વડનગર’ પુસ્તકનું પુનઃપ્રકાશન હાથ ધર્યું. આ પુસ્તકમાં સરળ શૈલીમાં વડનગરનો ઈતિહાસ, જોવાલાયક સ્થળો, શિલ્પ-સ્થાપત્ય અને વડનગરના જળાશયો-તીર્થો સહિત અનેક બાબતોનો સમાવેશ કરવામાં આવ્યો છે. રીડગુજરાતીને આ પુસ્તક ભેટ મોકલવા માટે શ્રી અજયભાઈ ભાદૂ (કલેકટર, મહેસાણા) તેમજ શ્રી રમેશભાઈ ઠક્કરનો (જિલ્લા પુરવઠા અધિકારી, મહેસાણા) ખૂબ ખૂબ આભાર. આપ શ્રી રમેશભાઈનો આ નંબર પર +91 9879524643 અથવા આ સરનામે dso-meh@gujarat.gov.in સંપર્ક કરી શકો છો. પુસ્તક પ્રાપ્તિની વિગત લેખના અંતે આપવામાં આવી છે.]